Quoniam transacta ad memoriam litteris facilè revocantur, idcircò quod egimus nè temporum prolixitate deleri valeat, scripto perpetuare,  posteris tradere dignum duximus. Certum sit omnibus in manibus quorum hos scriptum pervenerit, quòd ego Hubertus Lugdunensis Archiepiscopus, Karissimo dilecto meo Petro Trinorciensi Abbati, necnon  venerabilibus fratribus in Ecclesiâ Trinorciensi Deo servientibus, concessi  laudavi Ecclesiam de Muncellis retento censu duobus videlicet sextariis siliginis,  emina fabarum ad Lugdunensem mensuram, quæ annuatim in cellario nostro reddere debet: necnon  decem solidis Lugdunensis monetæ. Et ut omni tempore firmum  inconvulsum maneat, concessionem factam,  laudationem scripto tradere,  munimine sigilli nostri signari præcepimus. Hujus rei testes sunt Matlenus Lugdunensis Decanus, Heraclius Archidiaconus, Girinus Dapifer, Petrus de Borbone, Magister Bernardus, Petrus Mon.  Decanus, Aemarus Prior Villaris, Ugo Sacrista, Stephanus de Salmoiaco, Ugo Trossabot, Otgerius de Corgenon, Paredus Lugdunensis Pœnitenciarius, Poncinus de Cimandris, Bernardus Lugdunensis Archiepiscopi Capellanus. Actum est hoc anno ab Incarnatione Domini M. C. LI. Epacta XX. concurrens VI. Indictio XIII.